
Parlamentul  României

Camera  Deputaţilor
 Comisia pentru tehnologia informaţiei  şi comunicaţiilor                                                                                        





      

PL.x 47/ 2009




RAPORT 
asupra proiectului de Lege pentru respingerea OUG nr.106/2008 privind înfiinţarea Autorităţii Naţionale pentru Comunicaţii

În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru tehnologia informaţiei şi comunicaţiilor a fost sesizată spre dezbatere, în procedură de urgenţă, cu proiectul de Lege pentru respingerea OUG nr.106/2008 privind înfiinţarea Autorităţii Naţionale pentru Comunicaţii, trimis cu adresa nr. PL.x 47 din 11 februarie 2009.
Comisia juridică, de disciplină şi imunităţi a avizat favorabil proiectul de Lege pentru respingerea OUG nr.106/2008 privind înfiinţarea Autorităţii Naţionale pentru Comunicaţii, prin avizul nr.47/25.02.2009.
Comisia pentru buget, finanţe şi bănci a avizat favorabil proiectul de Lege pentru respingerea OUG nr.106/2008 privind înfiinţarea Autorităţii Naţionale pentru Comunicaţii, prin avizul nr.22/74/05.03.2009.
Comisia pentru administraţie publică, amenajarea teritoriului şi echilibru ecologic a avizat favorabil proiectul de Lege pentru respingerea OUG nr.106/2008 privind înfiinţarea Autorităţii Naţionale pentru Comunicaţii, prin avizul nr.26/228/26.02.2009. 
Consiliul Legislativ, prin avizul nr.1098/19.09.2008, a avizat favorabil proiectul de Ordonanţă de urgenţă a Guvernului privind înfiinţarea Autorităţii Naţionale pentru Comunicaţii.

În şedinţa din 2 februarie 2009, Senatul a adoptat proiectul de Lege pentru respingerea OUG nr.106/2008 privind înfiinţarea Autorităţii Naţionale pentru Comunicaţii.
Ordonanţa de urgenţă a Guvernului nr.106/2008 privind înfiinţarea Autorităţii Naţionale pentru Comunicaţii îşi propune să înfiinţeze o nouă instituţie publică, cu personalitate juridică, in subordinea Guvernului, prin desfiinţarea Autorităţii Naţionale pentru Reglementare în Comunicaţii şi Tehnologia Informaţiei care să deţină atribuţii lărgite în domeniul comunicaţiilor electronice şi tehnologiei informaţiei. 
În raport cu obiectul şi conţinutul său, iniţiativa legislativă face parte din categoria legilor ordinare. 
Potrivit art. 75 din Constituţia României, republicată, şi a art. 92 alin.(9) din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.


În şedinţa din 07.05.2009, în urma examinării proiectului de lege, membrii Comisiei au hotărât, cu 10 voturi pentru şi 3 voturi împotrivă, să propună plenului Camerei Deputaţilor adoptarea proiectului de Lege pentru respingerea OUG nr.106/2008 privind înfiinţarea Autorităţii Naţionale pentru Comunicaţii, în forma adoptată de Senat, pe considerentul că în momentul de faţă sunt în vigoare prevederile Ordonanţei de urgenţă a Guvernului nr. 22/2009 privind înfiinţarea Autorităţii Naţionale pentru Administrare şi Reglementare în Comunicaţii, autoritate care funcţionează sub control parlamentar, în conformitate cu cerinţele transmise Guvernului României de către Comisia Europeană. În obiectul de activitate al autorităţii  nu se mai regăsesc competenţe în domeniul tehnologiei informaţiei datorită faptului că aceste competenţe au fost preluate de către Ministerul Comunicaţiilor şi Societăţii Informaţionale. 
PREŞEDINTE,

Relu Fenechiu

